# ORDIN

# Privind modificarea Ordinului ministrului educației și cercetării nr. 5449/2020 privind organizarea, desfășurarea și calendarul admiterii în învățământul profesional de stat și în învățământul dual de stat pentru anul școlar 2021-2022

Având în vedere:

– prevederile art. 25 alin. (6), art. 76 alin. (4) şi (5) și ale art. 94 alin. (2) lit. e) din Legea educației naționale nr. 1/2011, cu modificările și completările ulterioare;

–– prevederile art. 4 din Ordonanța de urgență a Guvernului nr. 212/2020 privind stabilirea unor măsuri la nivelul administrației publice centrale și pentru modificarea și publicarea unor acte normative;

– prevederile art. 15 alin. (3) din Hotărârea Guvernului nr. 24/2020 privind organizarea și funcționarea Ministerului Educației și Cercetării, cu modificările ulterioare,

**MINISTRUL EDUCAȚIEI**

emite prezentul ordin

# Articolul I

# Ordinul ministrului educației și cercetării nr. 5449/2020 privind organizarea, desfășurarea și calendarul admiterii în învățământul profesional de stat și în învățământul dual de stat pentru anul școlar 2021-2022, publicat în Monitorul Oficial al României, Partea I, nr. 834 din 11 septembrie 2020, se modifică după cum urmează:

**1.** Anexa nr. 1 „Calendarul admiterii în învățământul profesional de stat pentru anul școlar 2021-2022“, secțiunea „Admiterea candidaților pe locurile speciale pentru rromi”, „Pregătirea admiterii” se modifică și se înlocuiește cu anexa 1 la prezentul ordin.

**2**. Anexa nr.2 „Calendarul admiterii în învățământul dual de stat pentru calificări profesionale de nivel 3, conform Cadrului național al calificărilor, pentru anul școlar 2021-2022“, secțiunea „Admiterea candidaților pe locurile speciale pentru rromi”, „Pregătirea admiterii” se modifică și se înlocuiește cu anexa 2 la prezentul ordin.

**Articolul II**

Direcția Generală Învățământ Preuniversitar, Direcția Generală Minorități și Relația cu Parlamentul, Centrul Național de Dezvoltare a Învățământului Profesional și Tehnic, inspectoratele școlare județene/al municipiului București și unitățile de învățământ duc la îndeplinire prevederile prezentului ordin.

**Articolul III**

Prezentul ordin se publică în Monitorul Oficial al României, Partea I.

**MINISTRU**

**Sorin Mihai CÎMPEANU**

București, ………. februarie 2021.

Nr…………..

**ANEXA 1**

[**Calendarul admiterii în învățământul profesional de stat pentru anul școlar 2021-2022**](about:blank#p-323068575)

|  |  |  |
| --- | --- | --- |
| **Data-limită/Perioada** | | **Activitatea** |
| **Admiterea candidaților pe locurile speciale pentru rromi** | | |
| **Pregătirea admiterii** | | |
| 2 octombrie 2020 – 23 aprilie 2021 | Ședințe de instruire a profesorilor diriginți de către inspectorii școlari pentru minorități privind prezentarea procedurilor de admitere pe locurile pe locurile speciale pentru rromi Ședințe de informare și instruire cu părinții și elevii privind admiterea pe locurile speciale pentru rromi.  NOTĂ: După fiecare ședință, se va întocmi proces-verbal de informare/instruire. | |
| 5 octombrie 2020-29 aprilie 2021 | Eliberarea recomandărilor scrise de apartenență la etnia rroma. NOTĂ: Recomandările scrise vizând apartenența la etnia rromă pot fi eliberate și on-line. În această situație, recomandarea este transmisă, prin e-mail, unității de învățământ din care provine candidatul, în format pdf, având semnătura electronică a emitentului. Răspunderea pentru autenticitatea și conținutul recomandării revine atât organizației rromilor, care o emite, potrivit statutului și procedurilor interne proprii cu privire la eliberarea recomandării, cât și părintelui/reprezentantului legal al elevului care solicită eliberarea unei recomandări de apartenență la etnia rromă. | |
| 29 aprilie 2021 | Depunerea și înregistrarea de către părinte/reprezentantul legal a recomandării scrise, de apartenență la etnia rromă, la unitatea de învățământ de proveniență, în vederea înscrierii elevilor pe locurile speciale pentru rromi.  NOTĂ: Orice recomandare depusă la unitatea de învățământ ulterior acestei perioade nu va mai fi luată în considerare pentru nicio etapă de admitere în învățământul profesional și dual de stat pentru anul școlar 2021-2022! | |
| 10 mai 2021 | Afișarea locurilor speciale pentru candidații rromi  NOTĂ: Locurile speciale pentru candidații rromi se stabilesc de comisiile de admitere județene/a municipiului București ca locuri alocate peste numărul de locuri acordat prin planul de școlarizare, în limita a 1-2 locuri suplimentare la clasă. Nu se alocă locuri speciale pentru candidații rromi la clasele/unitățile de învățământ profesional la care se organizează preselecție și nici la calificările din oferta pentru învățământul dual la care sunt prevăzute probe eliminatorii sau probe de admitere independent de numărul candidaților înscriși pe numărul de locuri disponibile. | |

**ANEXA 2**

**Calendarul admiterii în învățământul dual de stat pentru calificări profesionale de nivel 3, conform Cadrului național al calificărilor, pentru anul școlar 2021-2022**

|  |  |
| --- | --- |
| **Admiterea candidaților pe locurile speciale pentru rromi** | |
| **Pregătirea admiterii** | |
| 2 octombrie 2020 – 23 aprilie 2021 | Ședințe de instruire a profesorilor diriginți de către inspectorii școlari pentru minorități privind prezentarea procedurilor de admitere pe locurile speciale pentru rromi.  Ședințe de informare și instruire cu părinții și elevii privind admiterea pe locurile speciale pentru rromi.  NOTĂ: După fiecare ședință se va întocmi proces-verbal de informare/instruire. |
| 5 octombrie 2020-29 aprilie 2021 | Eliberarea recomandărilor scrise de apartenență la etnia rromă. NOTĂ: Recomandările scrise vizând apartenența la etnia romă pot fi eliberate și on-line. În această situație, recomandarea este transmisă, prin e-mail, unității de învățământ din care provine candidatul, în format pdf., având semnătura electronică a emitentului. Răspunderea pentru autenticitatea și conținutul recomandării revine atât organizației rromilor, care o emite, potrivit statutului și procedurilor interne proprii cu privire la eliberarea recomandării, cât și părintelui/reprezentantului legal al elevului care solicită eliberarea unei recomandări de apartenență la etnia rromă. |
| 29 aprilie 2021 | Depunerea și înregistrarea de către părinte/reprezentantul legal a recomandării scrise, de apartenență la etnia rromă, la unitatea de învățământ de proveniență, în vederea înscrierii elevilor pe locurile speciale pentru rromi.  NOTĂ: Orice recomandare depusă la unitatea de învățământ ulterior acestei perioade nu va mai fi luată în considerare, pentru nicio etapă de admitere în învățământul profesional și dual de stat pentru anul școlar 2021-2022! |
| 10 mai 2021 | Afișarea locurilor speciale pentru candidații rromi.  NOTĂ: Pentru învățământul dual, locurile speciale pentru candidații rromi se stabilesc de comisiile de admitere județene/a municipiului București împreună cu operatorii economici și se alocă numai după acordul în scris al respectivilor operatori, ca locuri alocate peste numărul de locuri acordat prin planul de școlarizare, în limita a 1-2 locuri suplimentare la clasă/grupă pentru fiecare domeniu de pregătire/calificare.  Nu se alocă locuri speciale pentru candidații rromi la clasele/unitățile de învățământ profesional la care se organizează preselecție și nici la calificările din oferta pentru învățământul dual la care, conform procedurii de admitere, se organizează probe eliminatorii sau probe de admitere independent de numărul candidaților înscriși pe numărul de locuri disponibile. |